**OBRAZLOŽENJE**

**Nacrta prijedloga Odluke o izmjenama i dopunama**

**Odluke o određivanju i uređenju prometa na području pješačke zone**

**„Poluotok“ u Zadru**

Gradsko vijeće Grada Zadra donijelo je Odluku o određivanju i uređenju prometa na području pješačke zone „Poluotok“ u Zadru („Glasnik Grada Zadra“ br. 5/18, 16/20) kojom je uređen promet na području pješačke zone „Poluotok“ i korištenje prekrcajnih mjesta.

Izmjene i dopune važeće Odluke potrebne su radi očuvanja i zaštite kulturne baštine te sigurnosti i zaštite djece i građana. Predlaže se izmjena vremena prometovanja za dopreme robe za opskrbu prodavaonica, ugostiteljskih objekata, hotela, domova, samostana i kućanstava, selidbe, dopremanja plina i ogrijeva, servisiranje aparata i kućanskih uređaja, prijevoza građevinskog materijala, odvoza građevnog otpada te prijevoza poštanskih pošiljaka.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjenama i dopunama Odluke o određivanju i uređenju prometa na području pješačke zone „Poluotok“ u Zadru, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **26. studenog 2023. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |